Diari Oficial de la Generalitat Valenciana


Sumari del DOGV 9785, del 09-02-2024 (2024/1032)

ACORD de 6 de febrer de 2024, del Consell, pel qual se separa i es designa una vocalia en el Consell d'Administració de l'Autoritat Portuària d'Alacant.
--------------------------------------------------------------------------------------------------------------------------------------------------------

### Dades del document

Número de DOGV
:   9785

Data del DOGV
:   09-02-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/1032


Data del document
:   06-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * Conselleria d'Habitatge, Obres Públiques i Vertebració del Territori
    * instal·lació portuària

ACORD de 6 de febrer de 2024, del Consell, pel qual se separa i es designa una vocalia en el Consell d'Administració de l'Autoritat Portuària d'Alacant. [2024/1032]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i amb l'article 1 del Decret 167/2010, de 15 d'octubre, del Consell, pel qual es determina la composició dels consells d'Administració de les autoritats portuàries d'Alacant, Castelló i València, estos consells han d'estar formats, respectivament, pel president de l'entitat, el capità marítim i tretze vocals.  
  
L'apartat 2 de l'article 30 de l'esmentat text refós disposa que la designació i la separació dels vocals hauran de fer-se necessàriament a proposta de les administracions públiques i entitats i organismes representats en el consell d'Administració; en l'apartat a) diu que l'Administració general de l'Estat hi estarà representada, a més de pel capità marítim, per tres vocals, dels quals un serà pertanyent a l'Advocacia de l'Estat i un altre a l'Organisme Públic Ports de l'Estat, a proposta del president d'este organisme, amb una duració dels nomenaments de quatre anys, i que seran renovables.  
  
En l'àmbit de la Comunitat Valenciana, la competència per a la separació i designació dels vocals del consell d'Administració correspon al Consell, segons l'article 17.b) de la Llei 5/1983, de 30 de desembre, del Consell.  
L'Administració general de l'Estat ha proposat la designació, com a vocal del Consell d'Administració de l'Autoritat Portuària d'Alacant, en representació de l'Administració general de l'Estat, de Juan Antonio Nieves Martínez, en substitució de Carlos Sánchez Heras.  
En conseqüència, a proposta de la consellera de Medi Ambient, Aigua, Infraestructures i Territori, el Consell, en la reunió del dia 6 de febrer de 2024,  
  
  
ACORDA  
  
Primer  
La separació, com a vocal del Consell d'Administració de l'Autoritat Portuària d'Alacant, en representació de l'Administració general de l'Estat, de Carlos Sánchez Heras.  
  
Segon  
La designació, com a vocal del Consell d'Administració de l'Autoritat Portuària d'Alacant, en representació de l'Administració general de l'Estat, de Juan Antonio Nieves Martínez.  
  
Tercer  
Este acord tindrà efectes, quant a la separació, des del dia de la publicació en el Diari Oficial de la Generalitat Valenciana, i quant a la designació, des de l'endemà de la publicació en el Diari Oficial de la Generalitat Valenciana.  
  
València, 6 de febrer de 2024  
  
La consellera secretària,  
SUSANA CAMARERO BENÍTEZ